Valstybinių ir savivaldybių švietimo įstaigų (išskyrus aukštąsias mokyklas) vadovų, jų pavaduotojų ugdymui, ugdymą organizuojančių skyrių vedėjų veiklos vertinimo nuostatų

1 priedas

**(Švietimo įstaigos (išskyrus aukštąją mokyklą) vadovo metų veiklos ataskaitos forma)**

Švenčionių Juliaus Siniaus meno mokykls

(švietimo įstaigos pavadinimas)

Irena Kerulienė

(švietimo įstaigos vadovo vardas ir pavardė)

**METŲ VEIKLOS ATASKAITA**

2022-01-19 Nr. \_\_\_\_\_\_\_\_

(data)

Švenčionys

(sudarymo vieta)

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |
| --- |
| (Švietimo įstaigos strateginio plano ir metinio veiklos plano įgyvendinimo kryptys ir svariausi rezultatai bei rodikliai)  Švenčionių Juliaus Siniaus meno mokykla, teikianti pradinį ir pagrindinį muzikos, šokio ir dailės (FŠPU) bei muzikos ir choreografijos meno mėgėjų neformalųjį meninį išsilavinimą (NVŠ), kuris padeda jaunimui išreikšti savo gebėjimus bei tapti kūrybingu visuomenės nariu, padedanti brandinti tvirtą dorovinį pamatą, plėsti asmenybės estetinį akiratį, mokanti bendrauti, aktyviai dalyvauti visuomenės veikloje, skatinanti gerbti Lietuvos ir pasaulio tautų kultūrinį palikimą.  Mokykloje dirba 13 pedagoginių darbuotojų: 2 mokytojai ekspertai, 8 mokytojai metodininkai, 2 vyresnieji mokytojai, 1 prilygintas mokytojo kvalifikacijai.  Atsižvelgiant į 2021 metų Švenčionių Juliaus Siniaus meno mokyklos veiklos tikslus ir uždavinius, daug dėmesio buvo skiriama gerinti ugdymo proceso organizavimą, sukuriant galimybes ugdytiniui realizuoti individualius gebėjimus.  **Ugdymosi tikslai, pasiekimai ir vertinimas.**  Įgyvendinant FŠPU ir NVŠ programas, keliami ilgalaikiai tikslai, kurie dera su programiniais reikalavimais, mokyklos strateginiais prioritetais, mokinių individualios saviraiškos, kultūrinio gyvenimo aktualijomis. Ugdymo turinio įgyvendinimas planuojamas kartu su mokiniais rengiant individualių dalykų ir grupinių pamokų ilgalaikius pusmečio planus.  Mokinių pasiekimai ir pažanga vertinami pagal „Mokinių pasiekimų ir pažangos vertinimo tvarką“. Pasiekimai vertinami neformaliuoju ir formaliuoju būdu (FŠPU meno mėgėjų programose naudojama dešimtbalė vertinimo sistema, NVŠ programose mokiniai pažymiais nevertinami). FŠPU programų individuali mokinių pažanga vertinama naudojant kriterinį vertinimą perklausų, atvirų pamokų, uždarų koncertų, dailės darbų peržiūrų metu (nelyginant mokinių vienų su kitais).  Mokyklos bendruomenės sutarimu, meno mokyklos mokinių mokymosi pasiekimai ir pažanga matuojami ne tik mokinių ugdymosi rezultatais, kurie įgyvendinus pasirinktos krypties meninio ugdymo programą yra įvertinami pažymiu, bet ir meninėse veiklose dalyvaujančių mokinių ir renginių skaičiumi, parengtų ir atliktų meninių programų skaičiumi bei jų kokybe.  Pandemijos metu dauguma renginių persikėlė į virtualią erdvę, tačiau išlaikytos mokyklos tradicijos, tradicinės šventės, mokiniai dalyvavo virtualiuose koncertuose, festivaliuose, konkursuose. Siekiame, kad meninėse veiklose dalyvautų visi mokiniai. Mokytojai organizavo renginius savo klasės mokiniams, mokyklos, rajono bendruomenei. Dėl karantino kai kurie renginiai buvo virtualūs - parengti skaitmeniniu formatu ir publikuoti mokyklos facebook puslapyje (muzikinis sveikinimas „Švęskime laisvę“, koncertas skirtas „Motinos dienai“).  Pradėjus kontaktinį ugdymą organizuoti renginiai, kurie buvo tiesiogiai transliuojami online - muzikos skyriaus - Kalėdinis koncertas, choreografijos skyriaus - Kalėdinė pasaka „Šaltuko kelionė“ (tiesioginė transliacija per mokyklos facebook paskyrą).  **Mokytojai tikslingai tobulina bendrąsias ir specialiąsias (dalykines ir didaktines) kompetencijas.**  Visi mokytojai supranta ir įgyvendina nuostatą nuolat mokytis, reflektuoja savo veiklą, atpažįsta, įvairiais būdais ir formomis tobulina savo dalykines, pedagogines ir bendrąsias kompetencijas, kelia sau aukštus reikalavimus. Per 2021 metus ypač padidėjo mokytojų susidomėjimas kvalifikacijos tobulinimo renginiais, nes pasikeitė renginių formos, atsirado galimybės rengti ir dalyvauti nuotoliniuose renginiuose. 2021 metais 11 mokyklos pedagogų dalyvavo kvalifikacijos tobulinimui skirtuose renginiuose, viso 917 val.  Mokykloje planingai vyksta mokytojų metodinė veikla, kurią organizuoja metodinė taryba ir metodinės grupės. Tęsiantis pandemijai ir karantinui, virtualūs pedagogų tarybos susirinkimai vyko ZOOM platformoje.  **Kuriama ir palaikoma vaiko emocinio ir intelektualinio ugdymo skatinanti aplinka.**  Didelis dėmesys buvo kreipiamas į mokinių savijautą mokykloje, mokyklos bendruomenės tarpusavio santykius. Siekiama, kad kiekvienas bendruomenės narys jaustųsi vertingas, reikalingas ir saugus. Mokytojai savo pamokose siekia sukurti saugią, mokinio emocinį, intelektualinį vystymąsi palaikančią ugdymo(si) aplinką. Dauguma mokytojų turi savo gero darbo viziją, tobulina profesines ir socialines emocines kompetencijas. Domėjimasis mokinio savijauta, nuotaika, mokinio ir mokytojo susitarimai padėjo mokiniams įveikti net ir nuotolinio mokymosi metu atsiradusią atskirtį, sudarė sąlygas išgyventi kūrybos džiaugsmą, patirti mokymosi sėkmę.  **Mokyklos kultūra ir tradicijos.**  Puoselėjant savitą mokyklos kultūrą ir tradicijas 2021 metais organizavome tradicinius ir naujus renginius.  Atsižvelgiant į COVID-19 pandemiją bei paskelbtą karantiną Lietuvoje kai kurie planuoti renginiai 2021 metais neįvyko arba veiklos buvo organizuotos kitokiu formatu.  Dauguma konkursų vyko virtualioje erdvėje, mokiniai džiugiai dalyvavo ir juose. 2021 m. mokyklos mokiniai dalyvavo tarptautiniuose ir respublikiniuose konkursuose ir festivaliuose: I tarptautinis pianistų konkursas ,,Pianoforte“ (Kazahstane), tarptautinis konkursas „Spring Simphony 2021“ (Čekija), Tarptautinis online konkursas „RACCONTO DI PRIMAVERA 2021“ (Italija), respublikinis virtualus jaunųjų atlikėjų konkursas ,,Naujieji atradimai“ (Utena), II respublikinis jaunųjų atlikėjų konkursas ,,Karališkasis barokas 2021″ (Kaunas), V-asis Respublikinis muzikos mokyklų solistų ir ansamblių lietuvių liaudies dainos konkursas „Vai, žydėk, žydėk (Vilnius), II -asis tarptautinis muzikos ir meno mokyklų fortepijoninės muzikos konkursas ,,Klajojanti muzika“ (Zarasai), respublikinis pianistų konkursas ,,Pasaulis muzikos vaizdais“ (Naujoji Vilnia), nuotolinis konkursas „Dainų sparnais“ (Šiauliai), virtualus III respublikinis pianistų konkursas (Šakiai), Tarptautinis baleto ir šiuolaikinio šokio festivalis – konkursas „Allegro 2021“ (Vilnius).  Gauti apdovanojimai: Tarptautiniuose konkursuose 1 mokinys apdovanotas 1-os vietos laureato diplomu, penki mokiniai tapo 2-os vietos laureatais, 3 mokiniai 3–ios vietos laureatais), respublikiniuose konkursuose – 1 pirma vieta ir šešios 3 -ios vietos.  Mokykla puoselėja pilietiškumo ir tautiškumo tradicijas. Ugdo pasididžiavimą ir pagarbą Tėvynei. Kasmet mokyklos bendruomenė dalyvauja renginiuose ir koncertuose, skirtuose valstybės šventėms paminėti. Organizuota dailės skyriaus mokinių, piešinių paroda „Čia mano namai“, skirta paminėti Laisvės gynėjų dienos 30-ąsias metines. Minint Vasario 16 d. Lietuvos Nepriklausomybės dieną, mokyklos mokytojai ir mokiniai sukūrė video sveikinimą, kuris patalpintas mokyklos svetainėje ir Facebook paskyroje. Mokiniai ir mokytojai dalyvavo Lietuvos Karaliaus Mindaugo karūnavimo dienos šventiniame minėjime.  Aktyviai dalyvavome rajono šventėse: Švenčionių miesto 535-erių metų šventiniame koncerte, Adutiškio miestelio šventėje, Švenčionėlių miesto šventė. Koncertavome Vietos savivaldos dienos šventiniame minėjime Švenčionių miesto kultūros centre.  Dailės skyriaus mokiniai dalyvavo Tarptautiniame FAI piešinių konkurse „Draugiškesnis pasaulis su aviacijos sportu“, jų darbai gavo prizines vietas.  Minint Europos kalbų dieną. Europos Tarybos iniciatyva sukurta šventė, skirta šviesti visuomenę Europos daugiakalbystės klausimais, puoselėti kultūrų ir kalbų įvairovę ir skatinti visus mokytis kalbų mokyklose, universitetuose ir vėliau, juos baigus. Lietuvos vaikų ir jaunimo centras ir VšĮ „Valstybės institucijų kalbų centras organizavo „Dainų iliustracijų konkursą“, skirtą Europos kalbų dienai paminėti. Šiame konkurse dalyvavo mūsų mokyklos dailės skyriaus mokiniai, kurių darbai buvo apdovanoti laureato diplomais ir eksponuojami Lietuvos Respublikos Seime.  Kartu su Tarptautinė neformalaus švietimo asociacija, kurios nariais yra Bulgarija, Kazachstanas, Lietuva, Lenkija, Slovakija, Ukraina, Čekija buvo organizuotas tarptautinis nuotraukų konkursas „Neformaliųjų švietimo įstaigų pasaulis“, skirtas Tarptautinei vaikų gynimo dienai „Vaikai ateities labui“. Dvi meno mokyklos dailės skyriaus mokinės Goda Mamiūnaitė (I vieta) ir Gustė Kujalytė (II vieta) (mokytoja Diana Raginienė) savo darbus pristato kategorijoje – ekologija. Aš esu šios asociacijos narė ir buvau konkurso vertinimo narė.  Organizavome nuotolinį V-ąjį respublikinį antrojo muzikos instrumento ir pasirenkamojo vokalo konkursą ,,Garsų spalvos“, kuriame dalyvavo apie 70 jaunųjų muzikos atlikėjų iš visos Lietuvos.  Koncertinės kelionės: populiariųjų šokių festivalis „Šokanti Ignalina“, Utenos miesto šventė, tradicinis respublikinis vaikų tautinių šokių festivalis „Draugai draugams“ (Panevėžys ir Šiauliai)  Organizavome tradicinius meno mokyklos renginius: Mokslo ir žinių diena, paskutinio skambučio šventė. Dėl pandemijos negalėjome surengti tradicinės pirmokų krikštynų šventės.  Dalyvavome Švenčionių miesto eglės įžiebimo šventėje (2021-12-09), Švenčionėlių miesto eglės įžiebimo šventėje (2021-12-10), Adutiškio miestelio eglės įžiebimo šventėje (2021-12-14).  Mokiniai ir mokytojai dalyvavo kūrybinėse stovyklose:,,Junior Choir Camp“, Birštone ir šokių stovykloje Alantoje.  **Projektinė veikla.**  2021 metais mokykloje įgyvendinamos 4 neformaliojo švietimo programos, kurioms gautas papildomas finansavimas; „Šokio teatras“ - 4095,00 eur., „Gimnastika“ – 3120,00 eur., „Gyvybės medis“ – 2520,00 eur., ir „Šachmatų pasaulyje“ – 720,00 eur.  Finansavimą gavo projektai: „Skambios mūsų dainos“ – 1500,00 eur., vasaros stovykla „Judesio pagauti“ 3525,00 eur. ir bendradarbiaujant su jaunimo organizacija finansavimą gavo projektas „Kartu su šokiu“ – 1000,00 eur.  **Bendradarbiavimas su meno mokyklomis ir kitais socialiniais partneriais.**  Labai svarbiu laikome mokyklos bendradarbiavimą su Respublikos meno mokyklomis bei rajono socialiniais partneriais. 2021 m. pasirašytos bendradarbiavimo sutartys su Širvintų muzikos mokykla, Zarasų meno mokykla ir Vilniaus chorinio dainavimo mokykla „Liepaitės“. Aktyviai dalyvaujame Švenčionių ir Švenčionėlių miestų kultūros centrų renginiuose, Adutiškio seniūnijos šventėse. Dalyvaudami įvairiuose projektuose moksleiviai įgyja vertingos patirties ir tobulina asmenines kompetencijas.  Parengtas ir patvirtintas Švenčionių Juliaus Siniaus meno mokyklos darbuotojų civilinės saugos mokymo tvarkos aprašas, direktoriaus 2021 m. gegužės 6 d. įsakymas Nr. V-22 „Dėl darbuotojų civilinės saugos mokymo tvarkos aprašo patvirtinimo“. Vadovaujantis Lietuvos Respublikos darbo kodeksu, profesinės vertinimo bendraisiais nuostatais, psichologinių profesinės rizikos veiksnių tyrimo metodiniais nurodymais, taip pat Tarptautinės darbo organizacijos Konvencija Nr. 190 „Dėl smurto ir priekabiavimo panaikinimo darbo aplinkoje patvirtinta „Psichologinio smurto ir mobingo politika“, direktoriaus 2021 m. rugsėjo 16 d. įsakymas Nr. V-48 „Dėl psichologinio smurto ir mobingo politikos patvirtinimo“ buvo parengta ir mokyklos bendruomenei pristatyta Švenčionių Juliaus Siniaus meno mokyklos psichologinio smurto ir mobingo politika, kurios vykdymui paskirtas atsakingas asmuo. Vykdytos prevencinės priemonės sudarė sąlygas išsiaiškinti mobingo situaciją mokykloje. Išanalizavus anketos rezultatus paaiškėjo, jog mokytojai nepatiria psichologinio smurto.  Tęsiant tikslingą mokyklos vertės kūrimą buvo atnaujintas mokyklos internetinis puslapis, suaktyvėjo informacijos teikimas tėvams.  Nors kurį laiką dirbome nuotoliniu būdu, tačiau puošėme mokyklą įvairioms šventėms - papuošti langai, mokyklos teritorija, mokyklos salė.  2021 metais gerinome mokyklos materialinę bazę: įsigyti 2 nešiojami kompiuteriai, 1 projektorius, 2 projektorių ekranai, 7 molbertai, mikrofonas, 2 garso kolonėlės, internetinė kamera. Iš projektinių lėšų pasiūti koncertiniai rūbai meno mokyklos kolektyvams. |

**II SKYRIUS**

**METŲ VEIKLOS UŽDUOTYS, REZULTATAI IR RODIKLIAI**

1. **Pagrindiniai praėjusių metų veiklos rezultatai**

|  |  |  |  |
| --- | --- | --- | --- |
| Metų užduotys (toliau – užduotys) | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 1.1. Parengti Švenčionių Juliaus Siniaus meno mokyklos 2022-2024 metų strateginį veiklos planą. | Suburti darbo grupę. Strateginį planą apsvarstyti metodinėje taryboje ir mokyklos tarybos susirinkimuose. | Parengtas Švenčionių Juliaus Siniaus meno mokyklos 2022-2024 metų strateginis planas. | Parengtas Švenčionių Juliaus Siniaus meno mokyklos 2022-2024 metų strateginis planas |
| 1.2. Tobulinti ugdymo procesą, atnaujinant mokyklos edukacines erdves, įsigyjant naujas ir įsisavinant turimas mokymo technologijas ir priemones. | Įdiegtos naujos technologijos kokybiškai panaudojamos ugdymo procese.  Mokytojai tobulino kompetencijas dirbdami su naujomis technologijomis. | Įsigyti 2 nešiojami kompiuteriai, 1 projektorius, 2 projektoriaus ekranai, 7 molbertai, mikrofonas, 2 garso kolonėlės, internetinė kamera. | Pedagogai naudoja įsigytas priemones bei technines jų galimybes, kurių pagalba ugdymo procesas vykdomas šiuolaikiškiau ir efektyviau. |
| 1.3. Inicijuoti edukacines, išvykas, stovyklas ir kitus renginius, siekiant mokinių asmeninės ūgties. | Netradicinių ugdomųjų veiklų didėjimas skatins mokinių kūrybiškumą, savivaldumą. | Organizuota 2 pamainų vasaros stovykla choreografijos skyriaus mokiniams, edukacinė kelionė. | 50 choreografijos skyriaus mokinių turėjo galimybę turiningai praleisti vasaros atostogų dalį kūrybinėje aplinkoje.  Edukacinė kelionė į Vilnių į Lietuvos ansamblio Kalėdinį muzikinį spektaklį „Elnias devyniaragis“ |
| 1.4. Užtikrinti ugdomojo proceso tobulinimą, skatinti mokytojus siekti profesinių kompetencijų ūgties. | Mokytojai, patobulino profesines kompetencijas, pagerėjo pamokų kokybė. | 85 % mokytojų tobulino profesines kompetencijas seminaruose. | Mokytojai domisi savo dalyko srities ir Lietuvos švietimo sistemos naujovėmis, patobulino savo profesines ir dalykines kompetencijas, dalyvaujant kvalifikacijos kėlimo renginiuose (Švenčionių rajono švietimo pagalbos tarnyba,  LMTA, Utenos ŠC, VŠĮ Edukateka, Panevėžio raj. Švietimo centras Šiaulių miesto savivaldybės ŠC, VšĮ Trakų švietimo centras, pedagogas.lt) |

**2. Užduotys, neįvykdytos ar įvykdytos iš dalies dėl numatytų rizikų (jei tokių buvo)**

|  |  |
| --- | --- |
| Užduotys | Priežastys, rizikos |
| 2.1. |  |
| 2.2. |  |
| 2.3. |  |
| 2.4. |  |
| 2.5. |  |

**3. Veiklos, kurios nebuvo planuotos ir nustatytos, bet įvykdytos**

(pildoma, jei buvo atlikta papildomų, svarių įstaigos veiklos rezultatams)

|  |  |
| --- | --- |
| Užduotys / veiklos | Poveikis švietimo įstaigos veiklai |
| 3.1. Gautas finansavimas projektui „Skambios mūsų dainos“ | Pasiūti koncertiniai rūbai mokyklos chorui. |
| 3.2. 2021 metais parengta ir nuo rugsėjo 1 d. įgyvendinama 1 nauja neformaliojo vaikų švietimo programa „Šachmatų pasaulyje“ | Atsižvelgiant į bendruomenės poreikius, didinama NVŠ programų pasiūla. |
| 3.3. Kartu su socialiniais partneriais organizuotas Tarptautinis nuotraukų konkursą „Neformaliųjų švietimo įstaigų pasaulis“, skirtą Tarptautinei vaikų gynimo dienai „Vaikai ateities labui“. Buvau vertinimo komisijos narė | Užmėgsti tarptautiniai ryšiai. |
| 3.4. Gautas finansavimas jaunimo projektui „Kartu su šokiu“ | Bendradarbiavimas su jaunimo organizacija. |
|  |  |

**4. Pakoreguotos praėjusių metų veiklos užduotys (jei tokių buvo) ir rezultatai**

|  |  |  |  |
| --- | --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 4.1. |  |  |  |
| 4.2. |  |  |  |
| 4.3. |  |  |  |
| 4.4. |  |  |  |
| 4.5. |  |  |  |

**III SKYRIUS**

**GEBĖJIMŲ ATLIKTI PAREIGYBĖS APRAŠYME NUSTATYTAS FUNKCIJAS VERTINIMAS**

**5. Gebėjimų atlikti pareigybės aprašyme nustatytas funkcijas vertinimas**

(pildoma, aptariant ataskaitą)

|  |  |
| --- | --- |
| Vertinimo kriterijai | Pažymimas atitinkamas langelis:  1 – nepatenkinamai;  2 – patenkinamai;  3 – gerai;  4 – labai gerai |
| 5.1. Informacijos ir situacijos valdymas atliekant funkcijas | 1□ 2□ 3□ 4□ |
| 5.2. Išteklių (žmogiškųjų, laiko ir materialinių) paskirstymas | 1□ 2□ 3□ 4□ |
| 5.3. Lyderystės ir vadovavimo efektyvumas | 1□ 2□ 3□ 4□ |
| 5.4. Žinių, gebėjimų ir įgūdžių panaudojimas, atliekant funkcijas ir siekiant rezultatų | 1□ 2□ 3□ 4□ |
| 5.5. Bendras įvertinimas (pažymimas vidurkis) | 1□ 2□ 3□ 4□ |

**IV SKYRIUS**

**PASIEKTŲ REZULTATŲ VYKDANT UŽDUOTIS ĮSIVERTINIMAS IR KOMPETENCIJŲ TOBULINIMAS**

**6. Pasiektų rezultatų vykdant užduotis įsivertinimas**

|  |  |
| --- | --- |
| Užduočių įvykdymo aprašymas | Pažymimas atitinkamas langelis |
| 6.1. Visos užduotys įvykdytos ir viršijo kai kuriuos sutartus vertinimo rodiklius | Labai gerai ☐ |
| 6.2. Užduotys iš esmės įvykdytos arba viena neįvykdyta pagal sutartus vertinimo rodiklius | Gerai X |
| 6.3. Įvykdyta ne mažiau kaip pusė užduočių pagal sutartus vertinimo rodiklius | Patenkinamai ☐ |
| 6.4. Pusė ar daugiau užduotys neįvykdyta pagal sutartus vertinimo rodiklius | Nepatenkinamai ☐ |

**7. Kompetencijos, kurias norėtų tobulinti**

|  |
| --- |
| 7.1. Vadovavimo žmonėms kompetencija. |
| 7.2. Strateginio mąstymo ir pokyčio valdymo kompetencija. |